b'\n_START_ARTICLE_\nEt\xc3\xa4vanhempi\n_START_PARAGRAPH_\nEt\xc3\xa4vanhempi on lasten huoltaja, jonka luona lapset eiv\xc3\xa4t p\xc3\xa4\xc3\xa4s\xc3\xa4\xc3\xa4nt\xc3\xb6isesti asu, mutta joka on kuitenkin jaetun huoltajuuden my\xc3\xb6t\xc3\xa4 lasten virallinen huoltaja._NEWLINE_Suomessa et\xc3\xa4vanhempi maksaa elatusmaksuja lapsistaan. Maksujen lis\xc3\xa4ksi h\xc3\xa4n el\xc3\xa4tt\xc3\xa4\xc3\xa4 lapsensa suoraan luonapitop\xc3\xa4ivin\xc3\xa4. Kun vanhemmuus on jaettu, molemmat vanhemmat maksavat itse elatuskulut, eik\xc3\xa4 rahaa vanhempien v\xc3\xa4lill\xc3\xa4 yleens\xc3\xa4 siirry. Suomessa yhteiskunta maksaa lapsilis\xc3\xa4t sille vanhemmalle, jonka luona lapset virallisesti ovat kirjoilla. Ruotsissa lapset voivat olla kirjoilla molemmilla vanhemmilla. Et\xc3\xa4vanhemmalla ei ole oikeutta normaaleihin lapsiperhetukiin, joita ovat esimerkiksi perheellisen asumistuki, elatusapu tai -tuki, lapsilis\xc3\xa4t, maksuhuojennukset ja ulosoton perhesuojarajat._NEWLINE_Suomen j\xc3\xa4rjestelm\xc3\xa4\xc3\xa4 on kritisoitu siit\xc3\xa4, ett\xc3\xa4 lapsi voi olla kirjoilla vain l\xc3\xa4hivanhemmallaan, vaikka t\xc3\xa4m\xc3\xa4 k\xc3\xa4yt\xc3\xa4nn\xc3\xb6ss\xc3\xa4 asuisi my\xc3\xb6s et\xc3\xa4vanhempansa luona. T\xc3\xa4m\xc3\xa4n on katsottu asettavan vanhemmat taloudellisesti eriarvoiseen asemaan.'